pythainlp/thaigov-v2-corpus-22032023 huggingface dataset:
วันอังคารที่ 4 ตุลาคม 2565
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร
ในหลวง โปรดเกล้าฯ เจ้าฟ้าพัชรกิติยาภา เสด็จพระราชดำเนินแทนพระองค์ไปพระราชทานปริญญาบัตร ม.ราชภัฏเขตภาคตะวันออกเฉียงเหนือ มรภ.สกลนคร และ มรภ.มหาสารคาม
(17 กันยายน 2565) เวลา 10.12 น. พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จแทนพระองค์ พระราชทานปริญญาบัตรแก่บัณฑิตผู้สำเร็จการศึกษาจากมหาวิทยาลัยราชภัฏเขตภาคตะวันออกเฉียงเหนือ มหาวิทยาลัยราชภัฏสกลนคร และ มหาวิทยาลัยราชภัฏมหาสารคาม ประจำปีการศึกษา 2560 - 2562 ณ หอประชุมมหาวิชราลงกรณ โดยมีผู้สำเร็จการศึกษาจากมหาวิทยาลัยราชภัฏสกลนคร ระดับปริญญาตรี จำนวน 2,152 คน ปริญญาโท จำนวน 140 คน และปริญญาเอก จำนวน 42 คน จำนวนทั้งสิ้น 2,334 คน และผู้สำเร็จการศึกษาจากมหาวิทยาลัยราชภัฏมหาสารคาม ระดับปริญญาตรี จำนวน 991 คน รวมบัณฑิตที่เข้ารับพระราชทานปริญญาบัตร 3,325 คน ในการนี้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม พร้อมด้วย ศาสตราจารย์ ดร.นายแพทย์สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม เฝ้ารับเสด็จด้วย
มหาวิทยาลัยราชภัฎสกลนคร ได้ยกระดับคุณภาพการศึกษาโดยใช้กระบวนการวิศวกรสังคมในการพัฒนา Soft Skills ให้แก่นักศึกษาทั้งด้านทักษะชีวิตและทักษะทางสังคม ซึ่งมีความสำคัญอย่างยิ่งในโลกแห่งวิถีปกติใหม่ จัดทำโครงการเพิ่มศักยภาพครูในกลุ่มสนุกให้มีสมรรถนะครูยุคใหม่ สำหรับการเรียนรู้ในศตวรรษที่ 21 ร่วมมือกับจังหวัดสกลนครในการวิจัย "การแก้ไขปัญหาความยากจนแบบเบ็ดเสร็จและแม่นยำในจังหวัดสกลนคร" นำไปสู่ต้นแบบการบริหารจัดการแก้ไขปัญหาความยากจนอย่างตรงกลุ่มเป้าหมาย ร่วมกับสำนักงานการวิจัยแห่งชาติและ กอ.รมน. นอกจากนี้ยังมีการวิจัย "รถเข็นสูบน้ำพลังงานเซลล์แสงอาทิตย์" ที่พัฒนาขึ้นเพื่อแก้ปัญหาภัยแล้ง และได้รับรางวัลประกาศเกียรติคุณในงานวันนักประดิษฐ์ระดับชาติ
วันอังคารที่ 27 กันยายน 2565
​ครม.อนุมัติงบกลางสนับสนุนค่าตอบแทนบุคลากรทางการแพทย์และสาธารณสุขเพิ่มเติม 986.452 ล้านบาท พร้อมจัดหายารักษาโควิด19 สำหรับหน่วยบริการสุขภาพของกระทรวงสาธารณสุข 365.681 ล้านบาท
​ครม.อนุมัติงบกลางสนับสนุนค่าตอบแทนบุคลากรทางการแพทย์และสาธารณสุขเพิ่มเติม 986.452 ล้านบาท พร้อมจัดหายารักษาโควิด19 สำหรับหน่วยบริการสุขภาพของกระทรวงสาธารณสุข 365.681 ล้านบาท
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 27 ก.ย. 2565 ได้อนุมัติการสนับสนุนงบประมาณรายจ่ายประจำปีงบประมาณ พ.ศ. 2565 งบกลาง ตามที่กระทรวงสาธารณสุขเสนอ 2 รายการ ประกอบด้วย
1) งบกลาง รายการเงินสำรองจ่ายเพื่อกรณีฉุกเฉินและจำเป็น วงเงิน 986.452 ล้านบาท เพื่อเป็นค่าตอบแทนบุคลากรทางการแพทย์และสาธารณสุขกลุ่มต่างๆ ที่สนับสนุนการปฏิบัติงานด้านการแพทย์และสาธารณสุขในการเฝ้าระวัง สอบสวน ป้องกัน ควบคุมและรักษาผู้ป่วยโควิด19 ซึ่งได้ปฏิบัติหน้าที่เสร็จแล้วในช่วงเดือน ต.ค. 64-มิ.ย. 65 และได้รับการจัดสรรงบประมาณจาก พ.ร.ก.กู้เงิน เพิ่มเติม พ.ศ. 2564 ในคราวประชุม ครม. เมื่อวันที่ 13 ก.ย. 65 วงเงิน 12,123.109 ล้านบาท แต่ไม่เพียงพอ จึงได้จัดสรรงบกลาง เพิ่มเติมในครั้งนี้
สำหรับโครงการที่ได้รับการจัดสรรงบประมาณไม่เพียงพอ และได้รับการจัดสรรงบเพิ่มเติมในครั้งนี้มี 5 โครงการ ประกอบด้วย 1)โครงการแก้ไขปัญหาโรคติดต่ออุบัติใหม่:กรณีโรคติดเชื้อไวรัสโคโรนา 2019 ของสำนักงานปลัดกระทรวงสาธารณสุข 2) โครงการค่าใช้จ่ายในการบรรเทา แก้ไขปัญหาและเยียวยาผู้ที่ได้รับผลกระทบจากการระบาดของโรคโควิด19 ของกรมการแพทย์ 3)โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยโควิด19 ของกรมวิทยาศาสตร์การแพทย์ 4)โครงการจ่ายค่าตอบแทนการเสี่ยงภัยในการปฏิบัติงานบริการรองรับผู้ป่วยติดเชื้อโควิด19 ของกรมสุขภาพจิต และ5)โครงการสนับสนุนการจัดบริหารทางการแพทย์และสาธารณสุขรองรับการระบาดของโควิด19 ของกรมอนามัย
2) งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 วงเงิน 365.681 ล้านบาท เพื่อเป็นค่าใช้จ่ายดำเนินโครงการจัดหายารักษาผู้ป่วยโรคโควิด19 สำหรับหน่วยบริการสุขภาพของกระทรวงสาธารณสุข ประจำปีงบประมาณ 2565
ทั้งนี้ แม้ว่าสถานการณ์โควิด19 ได้ดีขึ้นตามลำดับแต่กระทรวงสาธารณสุขมีความจำเป็นที่ต้องเตรียมพร้อมในการรับมือและป้องกันโรคโควิด19 ที่อาจยังมีการระบาดในระดับคลัสเตอร์ขนาดเล็ก ปานกลางหรือใหญ่ให้อยู่ภายใต้การควบคุมได้อย่างมีประสิทธิภาพ จึงจำเป็นต้องจัดหายารักษาโควิด19 ให้ครอบคลุมทั้งผู้ป่วยนอกและผู้ป่วยในในทุกระดับ
โดยในเดือนมี.ค. 65 กระทรวงสาธารณสุขได้รับการจัดสรรงบประมาณงบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการระบาดของโรคติดเชื้อไวรัสโคโรนา 2019 จำนวน 1,795.71 ล้านบาท ล้านบาทเพื่อดำเนินการจัดซื้อยารักษาโควิด19 และดำเนินการเบิกจ่ายเรียบร้อยแล้ว แต่ไม่เพียงพอจึงได้จัดทำโครงการจัดหายารักษาผู้ป่วยโรคโควิด 19 สำหรับหน่วยบริการสุขภาพของกระทรวงสาธารณสุข ประจำปีงบประมาณ พงศ. 2565 และขอรับสนับสนุน เงินงบประมาณ 365.681 ล้านบาทข้างต้น
สำหรับวงเงินงบประมาณ 356.681 ล้านบาทจะจัดซื้อยารักษาโควิดประกอบด้วย การจัดซื้อยาฟาวิพิราเวียร์ 25.739 ล้านเม็ด วงเงินรวม 355.031 ล้านบาท ยาโมลนูพิราเวียร์ 1.03 ล้านเม็ด วงเงิน 10.493 ล้านบาท และยาเรมเดซิเวียร์ 1,220 ขวด วงเงิน 156,648 บาท
วันจันทร์ที่ 29 สิงหาคม 2565
กรมธนารักษ์เปิดจ่ายแลกเหรียญกษาปณ์ที่ระลึก 110 ปี วชิรพยาบาล
กรมธนารักษ์จัดทำเหรียญกษาปณ์ที่ระลึกเนื่องในโอกาสครบ 110 ปี วชิรพยาบาล น้อมรำลึกในพระมหากรุณาธิคุณและเฉลิมพระเกียรติคุณของพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว
กรมธนารักษ์ กระทรวงการคลัง จัดทำเหรียญกษาปณ์ที่ระลึกเนื่องในโอกาสครบ 110 ปี วชิรพยาบาล เพื่อน้อมรำลึกในพระมหากรุณาธิคุณและเฉลิมพระเกียรติคุณของพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว ที่ได้ทรงก่อตั้งโรงพยาบาลวชิรพยาบาล และเพื่อเผยแพร่พระเกียรติคุณให้แผ่ไพศาลไปทั่วประเทศ
วันนี้ (29 สิงหาคม 2565) ณ กรมธนารักษ์ นายประภาศ คงเอียด อธิบดีกรมธนารักษ์ เปิดเผยว่า กระทรวงการคลังได้อนุมัติให้กรมธนารักษ์จัดทำเหรียญกษาปณ์ที่ระลึก 110 ปี วชิรพยาบาล โดยจัดทำเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัวผินพระพักตร์ทางเบื้องขวา ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว”
ด้านหลัง กลางเหรียญมีรูปตราสัญลักษณ์ประจำมหาวิทยาลัยนวมินทราธิราช ภายในวงขอบเหรียญเบื้องบนมีข้อความว่า “ครบ ๑๑๐ ปี วชิรพยาบาล ๒ มกราคม ๒๕๖๕” เบื้องล่างมีข้อความบอกราคาว่า “๒๐ บาท” และข้อความว่า “ประเทศไทย” โดยมีลายไทยประดิษฐ์คั่นระหว่างข้อความเบื้องบนกับเบื้องล่างทั้งสองข้าง
นายประภาศ กล่าวต่อว่า ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 1 กันยายน 2565 เป็นต้นไป ได้ที่
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สำนักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ)
การรับเหรียญกษาปณ์ที่ระลึกฯ
• ส่วนกลางและภูมิภาค สามารถรับเหรียญได้ ณ สถานที่จ่ายแลก
• การสั่งซื้อผ่านช่องทางออนไลน์ สามารถเลือกรับด้วยตนเอง ณ สถานที่จ่ายแลกส่วนกลาง หรือเลือกจัดส่งทางไปรษณีย์ โดยผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999 นายประภาศกล่าวในตอนท้าย
วันจันทร์ที่ 10 ตุลาคม 2565
รัฐบาลส่งเสริมอุตสาหกรรมดิจิทัลอย่างต่อเนื่อง เพิ่มศักยภาพทางเศรษฐกิจระยะยาว
วันจันทร์ที่ 10 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลผลักดันอุตสาหกรรมดิจิทัลให้เติบโตอย่างต่อเนื่องเพื่อเพิ่มศักยภาพในการขับเคลื่อนเศรษฐกิจไทยอย่าง
ยั่งยืน โดยผลสำรวจภาพรวมของอุตสาหกรรมดิจิทัลไทยในปี 2564 พบว่าขยายตัวจากปีก่อนหน้าร้อยละ 25
คิดเป็นมูลค่ารวม 8.98 แสนล้านบาท เมื่อพิจารณาร่วมกับอุตสาหกรรมดิจิทัลคอนเทนต์ พบว่าขยายตัวร้อยละ
14.33 เป็นมูลค่า 1.58 ล้านล้านบาท โดยอุตสาหกรรมบริการด้านดิจิทัลขยายตัวสูงที่สุด คือ กว่าร้อยละ 37
คิดเป็นมูลค่า 3.46 แสนล้านบาท ทั้งนี้ คาดว่าในช่วงปี 2565 – 2567 อุตสาหกรรมที่จะเติบโตมากที่สุด คือ
อุตสาหกรรมบริการดิจิทัลและ Big Data อุตสาหกรรมซอฟต์แวร์ และอุตสาหกรรมฮาร์ดแวร์ ตามลำดับ
โดยอุตสาหกรรมบริการด้านดิจิทัล น่าจะมีมูลค่าสูงขึ้นถึง 6.9 แสนล้านบาท
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 20 ตุลาคม 2565
โฆษกรัฐบาลเผย นายกฯ สั่งเร่งตรวจสอบข้อมูลเหตุแผ่นดินไหวขนาด 4.1 ที่ จ.เชียงใหม่ มอบหมายหน่วยงานติดตามสถานการณ์ ตรวจสอบผลกระทบที่อาจเกิดขึ้น พร้อมชี้แจงลดความตื่นตระหนก
โฆษกรัฐบาลเผย นายกฯ สั่งเร่งตรวจสอบข้อมูลเหตุแผ่นดินไหวขนาด 4.1 ที่ จ.เชียงใหม่ มอบหมายหน่วยงานติดตามสถานการณ์ ตรวจสอบผลกระทบที่อาจเกิดขึ้น พร้อมชี้แจงลดความตื่นตระหนก ให้จัดเตรียมกำลังเจ้าหน้าที่-เครื่องมืออุปกรณ์ให้พร้อมปฏิบัติงานช่วยเหลือประชาชน
วันที่ 20 ตุลาคม 2565 นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบกรณีเกิดแผ่นดินไหวเมื่อเวลา 4.36 น. ขนาด 4.1 แมกนิจูด จุดศูนย์กลางอยู่ที่ ต.แม่คือ อ.ดอยสะเก็ด จ.เชียงใหม่ แล้ว โดยนายกรัฐมนตรีได้สั่งการให้เร่งตรวจสอบข้อมูลและเหตุการณ์ที่เกิดขึ้นทันที พร้อมมอบหมายหน่วยงานที่เกี่ยวข้อง ติดตามสถานการณ์ ตรวจสอบผลกระทบที่อาจเกิดขึ้น ชี้แจงประชาชนเพื่อลดความตื่นตระหนก ให้จัดเตรียมกำลังเจ้าหน้าที่และเครื่องมืออุปกรณ์ให้พร้อมปฏิบัติงานช่วยเหลือประชาชนตลอด 24 ชม.
นายอนุชาฯ กล่าวว่า วันนี้เมื่อเวลา 04.49 น. ที่ผ่านมา กรมอุตุนิยมวิทยาได้ออกประกาศ เรื่อง แผ่นดินไหวที่ ต.แม่คือ อ.ดอยสะเก็ด จ.เชียงใหม่ เมื่อวันที่ 20 ตุลาคม พ.ศ. 2565 เมื่อเวลา 04.36 น. เกิดแผ่นดินไหว จุดศูนย์กลางอยู่บริเวณ ต.แม่คือ อ.ดอยสะเก็ด จ.เชียงใหม่ ที่ละติจูด 18.790 องศาเหนือ ลองจิจูด 99.106 องศาตะวันออก ขนาด 4.1 ความลึก 2 กิโลเมตร ได้รับแจ้งรู้สึกสั่นไหวบริเวณจังหวัดเชียงใหม่ และจังหวัดลำพูน รวมทั้งข้อมูลจากกองเฝ้าระวังแผ่นดินไหว กรมอุตุนิยมวิทยา รายงานว่า เกิดในบริเวณรอยเลื่อนกลุ่มแม่ทา คือ อ.เมือง อ.สันกำแพง อ.สันทราย อ.แม่ริม และ อ.ดอยสะเก็ด จ.เชียงใหม่ อ.เมือง และ อ.บ้านธิ จ.ลำพูน ซึ่งบริเวณที่ได้รับความรู้สึกสั่นไหวดังกล่าว อาจทำให้ประชาชนเกิดความตื่นตระหนก
ทั้งนี้ นายกรัฐมนตรีได้สั่งการให้เร่งตรวจสอบข้อมูล และเหตุการณ์ที่เกิดขึ้นทันที พร้อมกำชับให้กองอำนวยการป้องกันและบรรเทาสาธารณภัยจังหวัดเชียงใหม่ และลำพูน ได้ติดตามสถานการณ์และตรวจสอบผลกระทบที่อาจเกิดขึ้นจากเหตุการณ์แผ่นดินไหวดังกล่าวอย่างต่อเนื่อง พร้อมทั้งชี้แจงประชาชนถึงสถานการณ์ที่เกิดขึ้นเพื่อลดความตื่นตระหนก รวมทั้งชี้แจงแนวทางการปฏิบัติตนให้ปลอดภัย และจัดเตรียมกำลังเจ้าหน้าที่และเครื่องมืออุปกรณ์ให้พร้อมปฏิบัติงานช่วยเหลือประชาชนตลอด 24 ชม.
“นอกจากนี้ ในส่วนของสำนักชลประทานที่ 1 ได้มีการตรวจสอบผลกระทบที่อาจเกิดขึ้นกับเขื่อนขนาดใหญ่ในเชียงใหม่ที่อยู่ในความรับผิดชอบ ประกอบด้วย เขื่อนแม่กวงอุดมธารา อ.ดอยสะเก็ด และเขื่อนแม่งัดสมบูรณ์ชล อ.แม่แตง จ.เชียงใหม่ เขื่อนทั้งสองแห่งมีความมั่นคงแข็งแรงอยู่ในภาวะปกติ รวมถึงไปถึงไม่มีผลกระทบต่อเขื่อนต่าง ๆ ของ กฟผ. ด้วย ทั้งนี้ หากมีรายละเอียดเพิ่มเติม กรมอุตุนิยมวิทยาจะออกประกาศแจ้งให้ทราบโดยด่วนต่อไป โดยประชาชนสามารถติดต่อแจ้งข้อมูลรู้สั่นไหว ได้ที่ TMD Call Center 1182 กด 3 และ สายด่วนแผ่นดินไหว 02 366 9410 , 02 399 0969 และ 02 399 4547 หรือที่ www.earthquake.tmd.go.th รวมทั้งสามารถติดตามประกาศการแจ้งเตือนภัยที่แอปพลิเคชัน “THAI DISASTER ALERT” นายอนุชาฯ กล่าว
วันอาทิตย์ที่ 11 กันยายน 2565
ดีอีเอส เตือนอย่าเป็นเหยื่อมิจฉาชีพ อ้างได้ใบอนุญาตจากกรมพัฒนาธุรกิจการค้าทำธุรกิจเงินกู้
ดีอีเอส เตือนอย่าเป็นเหยื่อมิจฉาชีพ อ้างได้ใบอนุญาตจากกรมพัฒนาธุรกิจการค้าทำธุรกิจเงินกู้
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่2 - 8ก.ย. 65โดยศูนย์ต่อต้านข่าวปลอมพบจำนวนเรื่องที่ต้องตรวจสอบ173เรื่องและจากการประสานงานกับหน่วยงานที่เกี่ยวข้องได้รับผลการตรวจสอบกลับมาแล้ว87เรื่อง
โดยพบว่าสัดส่วนหลักๆเป็นข่าวปลอมเกี่ยวกับการเงินพบหลายข่าวที่มีการกล่าวอ้างของ“ตัวบุคคล”ในข่าวปลอมว่าได้รับอนุญาตใบทะเบียนพาณิชย์ จากกรมพัฒนาธุรกิจการค้าประกอบธุรกิจเงินกู้นอกระบบแบบออนไลน์ธุรกิจเงินกู้ถูกกฎหมายออนไลน์หรือจดทะเบียนเป็นนิติบุคคลตามประมวลกฎหมายแพ่งและพาณิชย์
ทั้งนี้ศูนย์ต่อต้านข่าวปลอมและกรมพัฒนาธุรกิจการค้ากระทรวงพาณิชย์ขอให้ประชาชนอย่าหลงเชื่อข้อมูลดังกล่าวและขอความร่วมมือไม่ส่งหรือแชร์ข้อมูลในลักษณะนี้ต่อในช่องทางสื่อสังคมออนไลน์ต่างๆโดยก่อนเชื่อหรือแชร์สามารถตรวจสอบรับข้อมูลข่าวสารจากกรมพัฒนาธุรกิจการค้าได้ที่เว็บไซต์ของกรมฯhttps://www.dbd.go.th/ หรือโทร1570
นอกจากนี้ยังคงพบการอ้างชื่อธนาคารออมสินและกรุงไทยผู้บริหารธนาคารปล่อยสินเชื่อเงินกู้ชวนกู้เงินออนไลน์ชวนลงทุนรวมทั้งการอ้างชื่อตลาดหลักทรัพย์แห่งประเทศไทยเปิดลงทุนหุ้นผลกำไรสูงซึ่งข่าวปลอมหัวข้อลักษณะนี้แพร่กระจายต่อเนื่องดังนั้นขอให้ประชาชนอย่าหลงเชื่อเป็นเหยื่อ
นางสาวนพวรรณกล่าวว่าสำหรับข่าวปลอมที่มีคนสนใจสูงสุด10อันดับในสัปดาห์ล่าสุดนี้ได้แก่อันดับ1ออมสินและกรุงไทยร่วมมือกับบริษัทเอกชนปล่อยกู้ขั้นต่ำ5,000 - 300,000บาทดอกเบี้ยร้อยละ2บาทผ่านไลน์อันดับ2ตลาดหลักทรัพย์แห่งประเทศไทยเปิดให้ลงทะเบียนฟรีเริ่มลงทุนเพียง1,000บาทอันดับ3กรุงไทยปล่อยสินเชื่อsmart moneyให้กู้ยืมผ่านไลน์50,000บาทผ่อนเดือนละ826บาทอันดับ4เพจFacebookและLineเชิญชวนลงทุนการเทรดหุ้นตลาดหลักทรัพย์โดยอยู่ภายใต้การควบคุมของสำนักงานก.ล.ต.อันดับ5ออสเตรเลียรับสมัครคนทำสวนที่พักฟรีรายได้สูง80,000บาท
อันดับ6เรื่องผลิตภัณฑ์กระเทียมดำB-Garlicจบปัญหาความดันไขมันในเลือดสูงอันดับ7ผลิตภัณฑ์LIV.Dช่วยดีท็อกซ์ตับขับล้างสารพิษช่วยป้องกันปัญหาไขมันพอกตับและตับอักเสบอันดับ8ธ.กรุงไทยส่งข้อความเชิญชวนผู้ที่ได้รับสิทธิ์ยื่นกู้80,000บาทผ่านลิงก์อันดับ9บสย.ปล่อยสินเชื่อสู้ภัยโควิดวงเงินสูง500,000บาทไม่ต้องมีคนค้ำและอันดับ10สเปรย์ใบพญายอเข้มข้นธรรมนิมิตรช่วยลดอาการคันทุกชนิด
“ขอให้ประชาชนตระหนักรู้เท่าทันข่าวปลอมที่ถูกแพร่กระจายอยู่บนโซเชียล/ออนไลน์โดยสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*************
วันเสาร์ที่ 29 ตุลาคม 2565
รมว.สุชาติ ส่ง เลขาฯ ประชุมรัฐมนตรีแรงงานอาเซียนบวกสาม เร่งยกระดับทักษะแรงงาน พัฒนาทรัพยากรมนุษย์สู่โลกดิจิทัล
...
วันที่ 29 ตุลาคม 2565 นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นหัวหน้าคณะผู้แทนไทย พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นายสมาสภ์ ปัทมะสุคนธ์ ผู้ตรวจราชการกระทรวงแรงงาน และคณะ เข้าร่วมการประชุมรัฐมนตรีแรงงานอาเซียนบวกสาม ครั้งที่ 12 (The 12th ALMM+3) โดยมี นายตุลย์ ไตรโสรัส เอกอัครราชทูต ณ กรุงมะนิลา เข้าร่วมประชุมด้วย เพื่อรับทราบความคืบหน้าการดำเนินงานด้านแรงงานและส่งเสริมความร่วมมือด้านแรงงานของประเทศอาเซียนบวกสาม ได้แก่ สาธารณรัฐประชาชนจีน ญี่ปุ่น และสาธารณรัฐเกาหลี โดยที่ประชุมได้หยิบยกประเด็นความร่วมมือเพื่อพลิกโฉมโลกแห่งการทำงานในประชาคมอาเซียนสู่การเติบโตและฟื้นฟูด้วยเทคโนโลยีดิจิทัลอย่างมีส่วนร่วมและยั่งยืน
นายสุเทพ กล่าวว่า เป็นที่ทราบกันดีว่าในช่วงระยะ 3 ปีที่ผ่านมา ประชาคมโลกต้องเผชิญกับวิกฤตการณ์การแพร่ระบาดของโรคโควิด - 19 ซึ่งสถานการณ์ดังกล่าวเป็นตัวเร่งให้วิถีการดำรงชีวิตและวิถีการทำงานเปลี่ยนแปลงไปอย่างก้าวกระโดด เทคโนโลยีดิจิทัลจึงเข้ามามีบทบาทในการดำรงชีวิตและการทำงานอย่างรวดเร็ว รัฐบาลไทยภายใต้การนำของท่าน พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี ที่กำกับดูแลกระทรวงแรงงาน และท่านสุชาติ ชมกลิ่น รัฐมนตรีว่าการกระทรวงแรงงาน ได้ตระหนักถึงการเปลี่ยนแปลงดังกล่าว จึงได้มีนโยบายเร่งพัฒนาทักษะฝีมือแรงงานให้มีความรู้ด้านดิจิทัล พร้อมทั้งปรับรูปแบบการฝึกอบรมให้สอดคล้องกับพฤติกรรมที่เปลี่ยนแปลงไปของผู้เข้ารับการฝึกอบรม โดยการเพิ่มช่องทาง การเข้าถึงการฝึกอบรมในรูปแบบออนไลน์ เพื่อตอบโจทย์ให้แรงงานที่ต้องการพัฒนาตนเองสามารถเข้าถึงการฝึกอบรมได้ทุกที่ ทุกเวลา ตามที่ต้องการ นอกจากนี้ กระทรวงแรงงานยังเล็งเห็นความสำคัญของการพัฒนาทรัพยากรมนุษย์ในด้านการเทคนิคอาชีวศึกษาและการฝึกอบรม (TVET) และได้ร่วมดำเนินงานในประเด็นดังกล่าวภายใต้ความร่วมมือของสภาการเทคนิคอาชีวศึกษาและการฝึกอบรมแห่งอาเซียนมาอย่างต่อเนื่อง ทั้งนี้ เพื่อผลักดันให้ระบบการเทคนิคอาชีวศึกษาและการฝึกอบรมของภูมิภาคมีความเข้มแข็ง และเป็นตัวขับเคลื่อนสำคัญในการฟื้นฟูและพัฒนาภูมิภาคต่อไปด้วย
นายสุเทพ กล่าวต่อว่า การประชุมในครั้งนี้กระทรวงแรงงานได้เห็นชอบในหลักการต่อร่างแถลงการณ์ร่วมรัฐมนตรีแรงงานอาเซียนบวกสาม ครั้งที่ 12 ซึ่งสะท้อนถึงลำดับความสำคัญและความร่วมมืออย่างต่อเนื่องระหว่างอาเซียนกับสาธารณรัฐประชาชนจีน ญี่ปุ่น และสาธารณรัฐเกาหลี ซึ่งกระทรวงแรงงานจะได้เสนอขอความเห็นชอบจากคณะรัฐมนตรีต่อไป โดยกระทรวงแรงงานพร้อมร่วมดำเนินงานด้านแรงงานและการพัฒนาทรัพยากรมนุษย์ภายใต้กรอบความร่วมมืออาเซียนกับทุกภาคส่วน เพื่อเป็นส่วนช่วยให้การดำเนินงานของภูมิภาคประสบความสำเร็จตามเป้าหมายที่ตั้งไว้ และเป็นภูมิภาคที่เติบโตรุ่งเรืองไปด้วยกัน
“ผลจากการประชุมในครั้งนี้ จะเป็นประโยชน์อย่างยิ่งต่อการยกระดับทักษะฝีมือแรงงานในประเทศไทยให้มีทักษะด้านดิจิทัล รองรับงานในรูปแบบใหม่ๆ ที่เปลี่ยนแปลงไปตามสถานการณ์ เพื่อให้แรงงานสามารถใช้ประโยชน์จากเทคโนโลยีดิจิทัลได้ ตอบโจทย์ความต้องการของตลาดแรงงานในอนาคต ทั้งยังเป็นการเพิ่มศักยภาพและขีดความสามารถในการแข่งขันของประเทศให้แรงงานมีทักษะ มีอาชีพ มีงานทำ มีรายได้ที่มั่นคงและมีคุณภาพชีวิตที่ดีต่อไป ”นายสุเทพ กล่าวท้ายสุด
วันจันทร์ที่ 5 กันยายน 2565
ครม. ไฟเขียวให้ ทอท. รับผิดชอบดูแล 3 ท่าอากาศยาน “อุดรธานี - บุรีรัมย์ - กระบี่” สู่การเป็น Cluster การขนส่งทางอากาศ
.....
ที่ประชุม ครม. (30 ส.ค. 65) เห็นชอบให้บริษัทท่าอากาศยานไทย จำกัด (มหาชน) หรือ ทอท. เป็นผู้รับผิดชอบดูแลและบริหารจัดการท่าอากาศยานใน 3 จังหวัด คือ จ.อุดรธานี จ.บุรีรัมย์ และ จ.กระบี่ แทนกรมท่าอากาศยาน
.
โดย ทอท. ได้กำหนดแผนพัฒนาท่าอากาศยานทั้ง 3 แห่ง มีวงเงินลงทุนประมาณ 9,199.90 ล้านบาท (กรณีท่าอากาศยานพังงา เปิดให้บริการในปี 74) หรือวงเงินลงทุนรวม 10,471 ล้านบาท (กรณีท่าอากาศยานพังงาไม่เปิดให้บริการ) โดยจุดเด่นของท่าอากาศยานทั้ง 3 แห่ง มีดังนี้
.
-ท่าอากาศยานอุดรธานี มีบทบาทสำคัญในการเป็นท่าอากาศยานหลักที่ทำหน้าที่เป็น Gateway ในภาคตะวันออกเฉียงเหนือตอนบน สู่การเป็นท่าอากาศยานระดับภาค และท่าอากาศยานศูนย์กลางรองในอนาคต
.
-ท่าอากาศยานบุรีรัมย์ มีหน้าที่เป็นท่าอากาศยานรองในภาคตะวันออกเฉียงเหนือตอนล่าง เพื่อรองรับนโยบายสนับสนุนจากทางภาครัฐด้านการท่องเที่ยวและกีฬา
.
-ท่าอากาศยานกระบี่ มีความได้เปรียบทางภูมิศาสตร์ ตั้งอยู่กึ่งกลางของจังหวัดฝั่งอันดามันและฝั่งอ่าวไทย สามารถตอบสนองนโยบายด้านการท่องเที่ยว และจะช่วยบรรเทาปัญหาความแออัดของท่าอากาศยานภูเก็ต รวมทั้งรองรับการเดินทางในรูปแบบอากาศยานส่วนตัวที่จะมีมากขึ้นในอนาคต
.
ทั้งนี้ การให้ ทอท. เข้าไปเป็นผู้รับผิดชอบนั้น มุ่งให้เกิดการพัฒนาระบบท่าอากาศยานของประเทศในรูปแบบ Cluster ด้านการขนส่งทางอากาศ ซึ่งเป็นปัจจัยสำคัญในการขับเคลื่อนการขนส่งทางอากาศของประเทศไทย
.
อ่านเพิ่มเติม คลิก https://www.thaigov.go.th/news/contents/details/58609
#ไทยคู่ฟ้า #ร่วมต้านโควิด19
-------------------
วันอาทิตย์ที่ 23 ตุลาคม 2565
นายกฯ ลงพื้นที่ จ.สิงห์บุรี ตรวจติดตามการแก้ปัญหา “น้ำท่วม” จันทร์ 24 ต.ค.นี้
.....
พลเอก ประยุทธ์ จันทร์โอชา นายกรัฐมนตรี และ รมว.กห. เตรียมลงพื้นที่ จ.สิงห์บุรี เพื่อติดตามการแก้ไขปัญหาน้ำท่วมในวันจันทร์ที่ 24 ต.ค. 65 ทั้งนี้ นายกฯ มีความห่วงใย ปชช. ที่ได้รับผลกระทบจากน้ำท่วมทุกพื้นที่อยู่ในขณะนี้ ยืนยันรัฐบาลจะเร่งดูแลเยียวยา ปชช. โดยเร็วที่สุด
อ่านเพิ่มเติม คลิกhttps://www.thaigov.go.th/news/contents/details/60717
#ไทยคู่ฟ้า#สื่อสารรัฐบาลไทย
-------------------
วันอังคารที่ 20 กันยายน 2565
รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งราชอาณาจักรสเปนประจำประเทศไทย เข้าพบ
รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งราชอาณาจักรสเปนประจำประเทศไทย เข้าพบ
วันนี้ (20 กันยายน 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเฟลิเป เด ลา โมเรนา กาซาโด (H.E. Mr. Felipe de la Morena Casado) เอกอัครราชทูตวิสามัญผู้มีอำนาจเต็มแห่งราชอาณาจักรสเปนประจำประเทศไทย เข้าพบ เพื่อแนะนำตัวในโอกาสเข้ารับหน้าที่และหารือเกี่ยวกับเศรษฐกิจหมุนเวียน และความร่วมมือระหว่างประเทศสเปนและประเทศไทยในด้านการจัดการกากของเสียเพื่อแปลงเป็นพลังงาน สารเคมี และเชื้อเพลิง รวมถึงการรีไซเคิลขยะอุตสาหกรรม และยานพาหนะที่ใช้พลังงานไฟฟ้า โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และผู้บริหารระดับสูงของกระทรวงอุตสาหกรรมเข้าร่วมด้วย ณ ห้องรับรอง 2 ชั้น 2 อาคารสำนักงานปลัดกระทรวงอุตสาหกรรม
วันอังคารที่ 6 กันยายน 2565
อนุมัติงบกลาง 664 ล้านบาทให้กรมชลประทาน ใช้จัดหาเครื่องจักรกลสูบน้ำ 203 เครื่อง เพื่อเพิ่มประสิทธิภาพและแก้ปัญหาอุทกภัยและภัยแล้ง
อนุมัติงบกลาง 664 ล้านบาทให้กรมชลประทาน ใช้จัดหาเครื่องจักรกลสูบน้ำ 203 เครื่อง เพื่อเพิ่มประสิทธิภาพและแก้ปัญหาอุทกภัยและภัยแล้ง
วันที่ 6 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี แถลงว่า ที่ประชุม คณะรัฐมนตรีวันนี้ อนุมัติงบกลางวงเงิน 664 ล้านบาทให้กรมชลประทาน จัดหาเครื่องจักรกลสูบน้ำ 203 เครื่อง เพื่อเพิ่มประสิทธิภาพและแก้ปัญหาอุทกภัยและภัยแล้ง
ทั้งนี้ กระทรวงเกษตรและสหกรณ์โดยกรมชลประทานมีความจำเป็นต้องดำเนินโครงการจัดหาเครื่องจักรกลสูบน้ำ ที่มีสมรรถนะสูงและมีคุณลักษณะเฉพาะตรงกับความจำเป็นใช้งานเพียงพอพร้อมสนับสนุนภารกิจของกรมชลประทานเพื่อ เพิ่มประสิทธิภาพปฏิบัติงานป้องกันความเสียหายและบรรเทาภัยที่เกิดจากน้ำให้รวดเร็วยิ่งขึ้นนอกจากนี้ ยังเป็นการทดแทนเครื่องสูบน้ำที่มีอายุการใช้งานมากและมีประสิทธิภาพการทำงานต่ำ ซ่อมแซมไม่คุ้มค่า รวมทั้งยังเป็นการปรับแผนวิธีการหรือแนวทางการประเชิญเหตุอุทกภัยและภัยแล้งเพิ่มประสิทธิภาพการปฎิบัติงานป้องกันความเสียหายและบรรเทาภัยอันเกิดจากน้ำ ช่วยเหลือเกษตรกรและประชาชนที่รวดเร็ว
โครงการจัดหาเครื่องจักรกลสูบน้ำเพื่อ เพิ่มประสิทธิภาพการแก้ปัญหาอุทกภัยและภัยแล้ง รวม 3 รายการ โดยเป็นเครื่องสูบน้ำชนิดหอยโข่งขับด้วยเครื่องยนต์ดีเซลขนาดท่อต่างๆ ดังนี้
-ขนาดท่อส่งไม่น้อยกว่า 8 นิ้ว จำนวน 27 เครื่อง งบประมาณ 67,130,100 ล้านบาท
-ขนาดท่อส่งไม่น้อยกว่า 10 นิ้ว จำนวน 34 เครื่อง งบประมาณ 99,749,200 ล้านบาท
-ขนาดท่อส่งไม่น้อยกว่า 14 นิ้ว จำนวน 142 เครื่อง งบประมาณ 497 ล้านบาท
รวมทั้งสิ้น 203 เครื่อง วงเงินรวมทั้งสิ้น 663,879,300 ล้านบาท
วันอังคารที่ 18 ตุลาคม 2565
เกษตรฯ เตรียมมาตรการช่วยเหลือเกษตรกรหลังน้ำลด พร้อมปรับแผนบริหารจัดการน้ำลุ่มเจ้าพระยาตอนล่าง
เกษตรฯ เตรียมมาตรการช่วยเหลือเกษตรกรหลังน้ำลด พร้อมปรับแผนบริหารจัดการน้ำลุ่มเจ้าพระยาตอนล่าง
นายประยูร อินสกุล รักษาการปลัดกระทรวงเกษตรและสหกรณ์ เปิดเผยภายหลังเป็นประธานการประชุมศูนย์ติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ครั้งที่ 4/2565 ร่วมกับทุกหน่วยงานในสังกัดทั้งส่วนกลางและภูมิภาค (ผ่านระบบออนไลน์) ณ ห้องประชุมกระทรวงเกษตรและสหกรณ์ ว่า กระทรวงเกษตรฯ ได้เตรียมเสนอโครงการให้ความช่วยเหลือเกษตรกรที่ประสบภัยพิบัติจากสถานการณ์ฝนตกชุกสะสม และพายุดีเปรสชั่น “โนรู” ตั้งแต่วันที่ 9 สิงหาคมที่ผ่านมา ซึ่งมีพื้นที่ประสบอุทกภัยรวมทั้งสิ้น 59 จังหวัด โดยขณะนี้สถานการณ์ได้กลับเข้าสู่สภาวะปกติ 31 จังหวัด และยังประสบอุทกภัย 28 จังหวัด ส่งผลกระทบต่อผลผลิตและโอกาสในการสร้างรายได้ที่เกษตรกรควรจะได้รับ ทำให้กระแสเงินสดในมือของเกษตรกรลดลง ไม่เพียงพอต่อการดำรงชีพ พร้อมทั้งเร่งปรับแผนการบริหารจัดการน้ำและการบริหารความเสี่ยงเพิ่มเติมเพื่อให้สอดคล้องกับสถานการณ์ในปัจจุบันและการเพาะปลูกตามแผนบริหารจัดการน้ำ
จากการสำรวจผลกระทบด้านการเกษตร ด้านพืช ได้รับผลกระทบ 56 จังหวัด เกษตรกร 531,703 ราย ครอบคลุมพื้นที่ 4,505,862 ไร่ แบ่งเป็น ข้าว 2,991,705 ไร่ พืชไร่และพืชผัก 1,473,553 ไร่ ไม้ผลไม้ยืนต้นและอื่น ๆ 40,604 ไร่ สำรวจพบความเสียหายแล้ว เกษตรกร 75,874 ราย พื้นที่ 730,327 ไร่ แบ่งเป็น ข้าว 556,677 ไร่ พืชไร่และพืชผัก 170,077 ไร่ ไม้ผล ไม้ยืนต้นและอื่น ๆ 3,573ไร่ คิดเป็นเงิน 1,097.16 ล้านบาท ให้ความช่วยเหลือแล้ว เกษตรกร 765 ราย พื้นที่ 3,350 ไร่ วงเงิน 5.81 ล้านบาท
ด้านประมง ได้รับผลกระทบ 42 จังหวัด เกษตรกรได้รับผลกระทบ 22,854 ราย พื้นที่เพาะเลี้ยงสัตว์น้ำได้รับผลกระทบ 26,116 ไร่ แบ่งเป็น บ่อปลา 25,750 ไร่ บ่อกุ้ง 366 ไร่ กระชง 11,172 ตรม. สำรวจพบความเสียหายแล้ว เกษตรกร 537 ราย พื้นที่เพาะเลี้ยงสัตว์น้ำได้รับความเสียหาย 521 ไร่ กระชัง 11 ตร.ม. คิดเป็นเงิน 2.93 ล้านบาท ให้ความช่วยเหลือแล้ว เกษตรกร 156 ราย พื้นที่ 264 ไร่ วงเงิน 1.52 ล้านบาท
และ ด้านปศุสัตว์ ได้รับผลกระทบ 16 จังหวัด เกษตรกร 21,625 ราย สัตว์ได้รับผลกระทบ 1,337,182 ตัว แบ่งเป็น โค 52,412 ตัว กระบือ 15,378 ตัว สุกร 13,040 ตัว แพะ/แกะ 2,856 ตัว สัตว์ปีก 1,253,496 ตัว แปลงหญ้า 2,243ไร่ อยู่ระหว่างสำรวจความเสียหาย
กระทรวงเกษตรฯ ได้ดำเนินการให้ความช่วยเหลือในเบื้องต้นแล้ว โดยกรมชลประทาน ติดตั้งเครื่องสูบน้ำ 424 เครื่อง เครื่องผลักดันน้ำ 480 เครื่อง เครื่องจักรอื่น ๆ 20 เครื่อง และกระสอบทราย 12,000 กระสอบ กรมปศุสัตว์ ดำเนินการอพยพสัตว์ 20,391 ตัว แจกจ่ายหญ้าพระราชทาน 338.26 ตัน อาหาร TMR 6.50 ตัน สร้างเสริมสุขภาพสัตว์ 1,002 ตัว รักษาสัตว์ 51 ตัว และสนับสนุนถุงยังชีพสัตว์ 601 ชุด และ กรมประมง สนับสนุนเรือตรวจการ 57 ลำ รถยนต์ 50 คัน พร้อมเจ้าหน้าที่ 301 ราย
ขณะเดียวกัน ได้กำชับให้ทุกหน่วยงานที่เกี่ยวข้องเร่งสำรวจความเสียหายและตรวจสอบข้อมูล/เอกสารให้ครบถ้วน
เพื่อไม่ให้เกิดความล่าช้าในการให้ความช่วยเหลือเกษตรกร รวมทั้งเตรียมเสนอโครงการ/มาตรการให้ความช่วยเหลือเกษตรกรที่ได้รับผลกระทบอย่างเร่งด่วน และได้เตรียมจัดพื้นที่ให้เกษตรกรได้นำสินค้าเกษตรมาขายที่องค์การตลาดเพื่อเกษตรกร (อตก.) ภายหลังให้มีการปลูกพืชทดแทนหลังน้ำลด นอกจากนี้ ได้เตรียมปรับแผนการบริหารจัดการน้ำในพื้นที่ลุ่มต่ำ 10 ทุ่ง (ลุ่มเจ้าพระยาตอนล่าง) และเตรียมให้การสนับสนุนเกษตรกรในพื้นที่ให้สามารถทำการผลิตได้ตามแผนการบริหารจัดการน้ำฯ ซึ่งจะมีการบูรณาการร่วมกับสำนักงานทรัพยากรน้ำแห่งชาติ (สทนช.) ด้วย
วันพฤหัสบดีที่ 13 ตุลาคม 2565
มท.1 ร่วมลงพื้นที่กับ นรม. ให้กำลังใจชาวบ้านริมน้ำเจ้าพระยา จ. นนทบุรี
มท.1 ร่วมลงพื้นที่กับ นรม. ให้กำลังใจชาวบ้านริมน้ำเจ้าพระยา จ. นนทบุรี
วันนี้ (13 ต.ค. 65) เวลา 09.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมลงพื้นที่วัดแสงสิริธรรม ตำบลท่าอิฐ อำเภอปากเกร็ด จังหวัดนนทบุรี กับ พลเอก ประยุทธ์ จันทร์โอชา นายกรัฐมนตรี เพื่อติดตามการแก้ไขปัญหาน้ำท่วมของหน่วยงานที่เกี่ยวข้อง รวมทั้งติดตามการให้ความช่วยเหลือ บรรเทาความเดือดร้อนพี่น้องประชาชนและผู้ประกอบการชุมชนริมแม่น้ำเจ้าพระยาที่ได้รับผลกระทบจากน้ำทะเลหนุนสูงและมีน้ำท่วมขัง โดยมี นายสุธี ทองแย้ม ผู้ว่าราชการจังหวัดนนทบุรี นายพงศ์รัตน์ ภิรมย์รัตน์ อธิบดีกรมโยธาธิการและผังเมือง นายรัฐพล นราดิศร รองอธิบดีกรมป้องกันและบรรเทาสาธารณภัย ผู้แทนสำนักงานทรัพยากรน้ำแห่งชาติ และส่วนราชการที่เกี่ยวข้อง ร่วมลงพื้นที่ ซึ่งนายกรัฐมนตรี ได้ติดตามสถานการณ์มาโดยตลอด พร้อมกำชับให้หน่วยงานเร่งดำเนินการลดผลกระทบประชาชนให้ได้มากที่สุด
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมรับฟังบรรยายสรุปการบริหารจัดการน้ำและปัญหาความเดือดร้อนภาพรวมในจังหวัดนนทบุรีจากหน่วยงานที่เกี่ยวข้องในพื้นที่ ซึ่งสถานการณ์น้ำท่วมในขณะนี้เกิดจากปริมาณน้ำฝนมากกว่า 80 มิลลิเมตร เกินกว่า 1 ชั่วโมง ส่งผลให้เกิดปัญหาน้ำท่วมขังในพื้นที่ต่ำที่มีท่อระบายน้ำขนาดเล็กตามถนนในชุมชน ถนนสาธารณะ และการระบายน้ำฝนในช่วงที่น้ำทะเลหนุนสูงไม่สามารถเปิดบานประตูระบายน้ำลงสู่แม่น้ำเจ้าพระยาได้ จึงใช้การสูบออกแม่น้ำเจ้าพระยาเท่านั้น และอีกกรณีหนึ่งเกิดจาก “น้ำท่า” จากการระบายน้ำผ่านสถานี C29 อำเภอบางไทร จังหวัดพระนครศรีอยุธยา เกิน 3,000 ลูกบาศก์เมตรต่อวินาที ประกอบกับมีน้ำทะเลหนุนสูงเกิน 2.0 เมตร(ระดับน้ำทะเลปานกลาง) ส่งผลให้พื้นที่ริมน้ำและพื้นที่ลุ่มต่ำนอกแนวคันกั้นน้ำได้รับผลกระทบจากสถานการณ์น้ำเอ่อล้นเข้าพื้นที่ ทำให้ในขณะนี้มีพื้นที่ประสบสาธารณภัยเขตการให้ความช่วยเหลือผู้ประสบภัยพิบัติกรณีฉุกเฉิน (อุทกภัย) รวม 5 อำเภอ 42 ตำบล 268 หมู่บ้าน 65 ชุมชน 110,562 ครัวเรือน โดยชุมชนวัดแสงสิริธรรม หมู่ 5 ตำบลท่าอิฐ อำเภอปากเกร็ด จังหวัดนนทบุรี ที่ท่านนายกรัฐมนตรีและรัฐมนตรีว่าการกระทรวงมหาดไทยลงพื้นที่ในวันนี้ ได้รับผลกระทบ 200 ครัวเรือน สำหรับในด้านการแก้ไขปัญหา จังหวัดได้บูรณาการหน่วยงานที่เกี่ยวข้องวางแนวกระสอบทราย มากกว่า 500,000 กระสอบ แจกจ่ายถุงยังชีพ มากกว่า 10,000 ชุด และได้รับการสนับสนุนเครื่องสูบน้ำจากกรมป้องกันและบรรเทาสาธารณภัย 8 เครื่อง กรมโยธาธิการและผังเมือง 12 เครื่อง ทั้งนี้ จังหวัดนนทบุรี ได้กำชับหน่วยงานที่เกี่ยวข้องให้เตรียมความพร้อมในการให้ความช่วยเหลือพี่น้องประชาชนตลอด 24 ชั่วโมง และภายหลังสถานการณ์บรรเทาลงจะได้ช่วยเหลือเยียวยาตามระเบียบที่เกี่ยวข้องต่อไป
จากนั้น นายกรัฐมนตรี พร้อมด้วยรัฐมนตรีว่าการกระทรวงมหาดไทย และคณะ เดินลุยน้ำเยี่ยมเยียนประชาชนที่พักอาศัยริมแม่น้ำเจ้าพระยา พร้อมพูดคุยทักทายประชาชนในชุมชนอย่างเป็นกันเอง พร้อมทั้งให้กำลังใจผู้ประสบภัยและย้ำเตือนเจ้าหน้าที่ในการดูแลให้ความช่วยเหลือประชาชนอย่างเต็มกำลังความสามารถ
วันพุธที่ 19 ตุลาคม 2565
“สหรัฐอเมริกาชวนไทยลงนามไซเบอร์ ป้องกันเด็กไม่ให้ตกเป็นเหยื่ออาชญากรรม พร้อมชวนลงทุนดิจิทัลในไทย
“สหรัฐอเมริกาชวนไทยลงนามไซเบอร์ ป้องกันเด็กไม่ให้ตกเป็นเหยื่ออาชญากรรม พร้อมชวนลงทุนดิจิทัลในไทย
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมพร้อมด้วย นายอะเลฮันโดรมาโยกัส รัฐมนตรีว่าการกระทรวงความมั่นคงแห่งมาตุภูมิสหรัฐอเมริกาหารือด้านความปลอดภัยไซเบอร์ระหว่างเข้าร่วมงานSingapore international Cyber weekณประเทศสิงคโปร์โดยนายอะเลฮันโดรมาโยกัสรัฐมนตรีว่าการกระทรวงความมั่นคงแห่งมาตุภูมิสหรัฐอเมริกาได้ระบุว่าทางสหรัฐอเมริกามีความสนใจที่จะร่วมลงนามความร่วมมือกับประเทศไทยเรื่องการป้องกันภัยไซเบอร์หรือCyber securityมุ่งเน้นไปที่การสร้างความรู้ความเข้าใจด้านอาชญากรรมทางออนไลน์ที่เกี่ยวกับเยาวชนให้กับคนไทยรวมทั้งการฝึกอบรมด้านCyber SecurityจากสถาบันIdaho National Laboratoryซึ่งเป็นสถาบันที่มีชื่อเสียงของสหรัฐอเมริกาและการป้องกันScamsซึ่งทางสหรัฐอเมริกามีผู้เชี่ยวชาญที่สามารถตรวจสอบเส้นทางการเงินเพื่อไม่ให้ตกเป็นเหยื่อของอาชญากรรมออนไลน์อีกด้วย
นอกจากนี้นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมยังกล่าวเชิญชวนบริษัทในสหรัฐอเมริกาเข้ามาลงทุนเรื่องการตั้งธุรกิจดิจิทัลในประเทศไทยซึ่งตอนนี้กำลังเติบโตไปได้ด้วยดี ทั้งนี้รมว.ดิจิทัลเพื่อเศรษฐกิจเเละสังคมยังพบปะหารือกับทางหอการค้าสหรัฐอเมริกาและบริษัททางด้านCyber Securityกว่า40บริษัทที่ให้ความสนใจลงทุนในไทยด้วย
*************
วันพุธที่ 26 ตุลาคม 2565
รัฐบาลพร้อมโชว์ แพลตฟอร์มการค้าดิจิทัลระหว่างประเทศ NDTP รองรับธุรกรรมจำนวนมาก ในงานเอเปค พ.ย.นี้
รัฐบาลพร้อมโชว์ แพลตฟอร์มการค้าดิจิทัลระหว่างประเทศ NDTP รองรับธุรกรรมจำนวนมาก ในงานเอเปค พ.ย.นี้
วันนี้ 26 ตุลาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงความก้าวหน้าการดำเนินการพัฒนาแพลตฟอร์มการค้าดิจิทัลระหว่างประเทศ (Thailand National Digital Trade Platform: NDTP) ซึ่งปัจจุบันสำนักงานคณะกรรมการพัฒนาระบบราชการ (สำนักงาน ก.พ.ร.) ได้พัฒนาต้นแบบของแพลตฟอร์ม NDTP เสร็จเรียบร้อยแล้ว เพื่อให้เป็นแพลตฟอร์มหลักในการขับเคลื่อนธุรกิจการค้าระหว่างประเทศ สามารถรองรับธุรกรรมจำนวนมาก รวมถึงมาตรฐานด้านเอกสารที่ใช้ในการทำธุรกรรมที่แตกต่างกันในแต่ละประเทศคู่ค้าได้ ขณะนี้ คณะกรรมการร่วมภาคเอกชน 3 สถาบัน (กกร.) ประกอบด้วย สภาหอการค้าแห่งประเทศไทย สภาอุตสาหกรรมแห่งประเทศไทย สมาคมธนาคารไทย กำลังพัฒนาขีดความสามารถของระบบต่อยอดจากต้นแบบที่ศึกษาไว้ และอยู่ระหว่างการทดสอบเชื่อมต่อการใช้งานกับ 2 แพลตฟอร์มการค้าระหว่างประเทศ คือ
1.TradeWaltz ของประเทศญี่ปุ่น เป็นแพลตฟอร์มการแบ่งปันข้อมูลทางการค้าระหว่างประเทศ ช่วยอำนวยความสะดวกให้กับภาคธุรกิจในการเข้าถึงข้อมูลของบริษัทต่างๆ ที่เข้าร่วมระบบทั้งประเภทสินค้า เส้นทางการจัดจำหน่าย และข้อมูลธุรกรรมการนำเข้า-ส่งออก รวมถึงเชื่อมโยงข้อมูลกับภาครัฐ ที่ทำให้ธุรกิจสามารถตัดสินใจและค้นหาคู่ค้าที่มีศักยภาพสูงสุดได้ดีขึ้น
2.The Networked Trade Platform (NTP) ของประเทศสิงคโปร์ เป็นแพลตฟอร์มทางการค้าระหว่างประเทศที่ให้บริการแบบครบวงจรภายใต้การดำเนินงานของหน่วยงานภาครัฐหลายแห่งของสิงคโปร์ เพื่อเป็นศูนย์กลางการค้า การเงิน และห่วงโซ่อุปทานชั้นนำของโลก
การทดสอบเชื่อมต่อการใช้งานในระยะแรก จะดำเนินการรับส่งเอกสารอิเล็กทรอนิกส์ 3 รายการ ได้แก่ 1)ใบสั่งซื้อสินค้า 2)ใบแจ้งหนี้ และ 3)ใบแสดงรายการบรรจุหีบห่อ หากเอกสารดังกล่าวเป็นไปตามมาตรฐานสากล จะทำให้ภาคเอกชนลดค่าใช้จ่ายในการเตรียมเอกสารและลดเวลาการดำเนินการนำเข้า-ส่งออกได้ อีกทั้งหน่วยงานภาครัฐที่เกี่ยวข้องสามารถตรวจสอบเอกสารได้อย่างรวดเร็ว แม่นยำ และมีประสิทธิภาพ
นางสาวรัชดา กล่าวด้วยว่า คณะกรรมการร่วมภาคเอกชน 3 สถาบัน จะแสดงระบบทดสอบการรับส่งเอกสารอิเล็กทรอนิกส์ที่ใช้ในการค้าระหว่างประเทศให้กับประเทศคู่ค้าในเวทีการประชุมเอเปค หัวข้อ APEC Digital Trade Transformation Work Programme ในเดือนพฤศจิกายน 2565 นี้ด้วย สำหรับระยะต่อไป จะดำเนินการ เช่น ศึกษาแนวทางในการปรับปรุงกฎหมายเพื่อสนับสนุนการขับเคลื่อนแพลตฟอร์ม NDTP และพิจารณาประเทศที่มีความพร้อมเพื่อขยายผลการดำเนินการแพลตฟอร์ม NDTP ในอนาคต ซึ่งปัจจุบันได้เริ่มเจรจากับจีน เยอรมนี สหราชอาณาจักร ออสเตรเลีย และนิวซีแลนด์แล้ว
วันพฤหัสบดีที่ 1 กันยายน 2565
โฆษกรัฐบาลเผย ทล.ชี้แจงความคืบหน้าโครงการทางหลวงพิเศษบางปะอิน-นครราชสีมา ขณะนี้ดำเนินการแล้วเสร็จ 24 ตอน ส่วนอีก 16 ตอนอยู่ระหว่างขออนุมัติเพิ่มวงเงินงบประมาณ-ขยายการก่อหนี้ผูกพันฯ
โฆษกรัฐบาลเผย ทล.ชี้แจงความคืบหน้าโครงการทางหลวงพิเศษบางปะอิน-นครราชสีมา ขณะนี้ดำเนินการแล้วเสร็จ 24 ตอน ส่วนอีก 16 ตอนอยู่ระหว่างขออนุมัติเพิ่มวงเงินงบประมาณ-ขยายการก่อหนี้ผูกพันฯ เพิ่มเติมจาก ครม. คาดจะสามารถเปิดใช้งานบางส่วนได้ภายในปลายปี 66
วันที่ 1 กันยายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี กล่าวถึงโครงการมอเตอร์เวย์สายบางปะอิน-นครราชสีมา ว่ากระทรวงคมนาคม โดยกรมทางหลวง (ทล.) ได้ชี้แจงถึงความคืบหน้าการก่อสร้าง โดยในเบื้องต้นคาดว่าจะสามารถเริ่มเปิดใช้งานบางส่วนได้ภายในปลายปี 2566 และจะทยอยเปิดให้บริการฟรี พร้อมทดสอบระบบการเก็บเงินค่าผ่านทางในปี 2567 และเปิดบริการเต็มรูปแบบตลอดสายในต้นปี 2568 ต่อไป
ทั้งนี้ คณะรัฐมนตรีได้มีมติเมื่อวันที่ 14 กรกฎาคม 2558 อนุมัติให้กระทรวงคมนาคม (กรมทางหลวง) ดำเนินโครงการก่อสร้างทางหลวงพิเศษระหว่างเมืองสายบางปะอิน-สระบุรี-นครราชสีมา ระยะทาง 196 กิโลเมตร ในกรอบวงเงิน 84,600 ล้านบาท โดยการก่อสร้างงานโยธาแบ่งเป็น 40 ตอน เริ่มสัญญาก่อสร้างในช่วงปี 2559-2560 ปัจจุบันก่อสร้างแล้วเสร็จ 24 ตอน ส่วนที่เหลือ 16 ตอน ยังก่อสร้างไม่เสร็จ เนื่องจากมีปัญหาอุปสรรคต้องแก้ไขปรับปรุงแบบก่อสร้าง ทำให้มีค่างานเพิ่มขึ้น ประมาณ 6,755 ล้านบาท ซึ่งอยู่ในกรอบวงเงินที่คณะรัฐมนตรีได้เห็นชอบเมื่อปี 2558โดยกรมทางหลวงได้สรุปปัญหาหลัก ดังนี้
1) สภาพพื้นที่จริงที่เริ่มก่อสร้างปี 2560 เปลี่ยนแปลงไปจากเดิมที่สำรวจออกแบบไว้ปี 2551
2) ปรับปรุงรูปแบบทางวิศวกรรมให้สอดคล้องกับสภาพทางกายภาพ และสภาพชั้นดินทางธรณีวิทยาของพื้นที่ก่อสร้างในปัจจุบัน เพื่อให้เกิดความแข็งแรงของตัวโครงสร้างของมอเตอร์เวย์ และประชาชนเดินทางใช้งานได้อย่างปลอดภัย
3) ปรับรูปแบบให้เหมาะสมสอดคล้องกับโครงสร้างงานสาธารณูปโภคต่าง ๆ ข้อจำกัด เงื่อนไข หรือความจำเป็นของหน่วยงานอื่น ที่มอเตอร์เวย์ตัดผ่าน เช่น การยกระดับความสูงเพิ่มขึ้นมอเตอร์เวย์ส่วนที่ข้ามคลองชลประทาน หรือการสร้างกำแพงครอบมอเตอร์เวย์ในช่วงที่ผ่านเรือนจำกลางคลองไผ่ อ.สีคิ้ว จังหวัดนครราชสีมา เป็นต้น
4) การปรับรูปแบบการก่อสร้าง เพื่อบรรเทาผลกระทบต่อข้อร้องเรียนของประชาชนในพื้นที่ และให้สอดคล้องกับโครงข่ายถนนที่ประชาชนใช้ทางปัจจุบัน เช่น การก่อสร้างทางขนานตามแนวมอเตอร์เวย์ในบางช่วง หรือก่อสร้างทางลอดเพิ่มขึ้น เพื่อให้ประชาชนสามารถเดินทางเข้าออกพื้นที่ได้สะดวก
นายอนุชา กล่าวเพิ่มเติมว่า ขณะนี้กรมทางหลวงได้ตั้งคณะกรรมการตรวจสอบข้อเท็จจริงที่เกิดขึ้น ทั้งในด้านวิศวกรรมงานทางและโครงสร้าง และการบริหารสัญญาก่อสร้าง โดยมีหน่วยงานภายนอกร่วมเป็นคณะกรรมการ รวมทั้งได้ทำหนังสือหารือระเบียบข้อกฎหมาย และแนวทางการดำเนินการกับหน่วยงานต่าง ๆ เพื่อให้เกิดความโปร่งใส คุ้มค่า ตรวจสอบได้ และเป็นไปตามกฎหมาย ระเบียบข้อบังคับที่เกี่ยวข้อง ทั้งนี้ปัจจุบันกรมทางหลวงได้มีหนังสือเสนอต่อกระทรวงคมนาคม และสำนักงบประมาณ เพื่อพิจารณารายละเอียด ขออนุมัติเพิ่มวงเงินงบประมาณ และขยายการก่อหนี้ผูกพันข้ามปีงบประมาณเพิ่มเติม โครงการก่อสร้างทางหลวงพิเศษระหว่างเมือง สายบางปะอิน-สระบุรี-นครราชสีมา จำนวน 16 ตอน ซึ่งคาดว่ากระทรวงคมนาคมจะนำเสนอเข้าที่ประชุมคณะรัฐมนตรี เพื่อขออนุมัติวงเงินค่าก่อสร้างที่เพิ่มขึ้นในเดือนกันยายน 2565 นี้ เมื่อได้รับอนุมัติวงเงินเพิ่มเติม กรมทางหลวงจะได้วางแผนเร่งรัดงานก่อสร้างในส่วนที่เหลือให้แล้วเสร็จโดยเร็ว
วันพุธที่ 28 กันยายน 2565
โฆษกรัฐบาลเผยสถานการณ์ล่าสุดพายุโนรู รัฐบาลประสานทุกหน่วยเตรียมพร้อมสรรพกำลัง และเครื่องมือ ติดตาม ประเมินสถานการณ์อย่างใกล้ชิด ให้ความช่วยเหลือประชาชนทันท่วงที
โฆษกรัฐบาลเผยสถานการณ์ล่าสุดพายุโนรู รัฐบาลประสานทุกหน่วยเตรียมพร้อมสรรพกำลัง และเครื่องมือ ติดตาม ประเมินสถานการณ์อย่างใกล้ชิด ให้ความช่วยเหลือประชาชนทันท่วงที
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่ารัฐบาลโดยทุกหน่วยงานที่เกี่ยวข้อง ติดตาม ประเมินสถานการณ์พายุโนรูอย่างใกล้ชิด พร้อมให้การช่วยเหลือประชาชนในพื้นที่หากได้รับผลกระทบ
วันนี้ (28 กันยายน 2565) ตามประกาศของกรมอุตุนิยมวิทยา เวลา 10.00 น. พายุไต้ฝุ่น “โนรู” บริเวณแขวงเซกอง ประเทศลาว ได้อ่อนกำลังเป็นพายุโซนร้อนแล้ว โดยมีศูนย์กลางอยู่ห่างทิศตะวันออกของอำเภอเขมราฐ จังหวัดอุบลราชธานี ประมาณ 150 กิโลเมตร
คาดว่าพายุนี้จะเคลื่อนเข้าปกคลุมภาคตะวันออกเฉียงเหนือตอนล่างบริเวณจังหวัดอำนาจเจริญและอุบลราชธานีในคืนนี้ และอ่อนกำลังลงเป็นพายุดีเปรสชัน
ทั้งนี้ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยมีกำลังค่อนข้างแรง ส่งผลทำให้มีฝนตกหนักหลายพื้นที่และมีฝนตกหนักมากบางแห่งกับมีลมแรงบริเวณภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้
“รัฐบาลขอให้ประชาชนระวังอันตรายจากฝนตกที่สะสม อาจทำให้เกิดน้ำท่วมฉับพลันน้ำป่าไหลหลาก และ อันตรายจากคลื่นที่ซัดเข้าหาฝั่ง ทั้งนี้ ทุกหน่วยงานที่เกี่ยวข้อง จัดประชุมหารือ เตรียมการ เตรียมพร้อมสรรพกำลังและเครื่องมือ ประเมินสถานการณ์ ลงพื้นที่ รองรับสถานการณ์อย่างต่อเนื่อง ตลอดจน เพื่อปรับแผนการดำเนินการ และให้ความช่วยเหลือชีวิต และทรัพย์สินประชาชนให้ตรงจุด และทันการณ์” นายอนุชาฯ กล่าว
ทั้งนี้ ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือที่ 0-2399-4012-13 และ 1182 ได้ตลอด 24 ชั่วโมง
วันอังคารที่ 25 ตุลาคม 2565
กรมธนารักษ์เปิดจ่ายแลกเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ. 2565
กรมธนารักษ์ กระทรวงการคลัง จัดทำเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ.2565 เพื่อน้อมสำนึกในพระมหากรุณาธิคุณของพระบาทสมเด็จพระเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ
เหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ. 2565 รัฐบาล โดยกรมธนารักษ์ กระทรวงการคลัง จัดทำเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ. 2565 เพื่อน้อมสำนึกในพระมหากรุณาธิคุณของพระบาทสมเด็จพระเจ้าอยู่หัว และเผยแพร่พระเกียรติคุณของพระองค์ท่าน ให้แผ่ไพศาลไปทั้งภายในประเทศและนานาประเทศ และเพื่อเก็บไว้เป็นที่ระลึกเนื่องในโอกาสสำคัญของประเทศ และเป็นการเผยแพร่ชื่อเสียงของประเทศไทยให้เป็นที่รู้จักแก่ชาวต่างประเทศทั้งในส่วนของผู้เข้าร่วมประชุมและนักท่องเที่ยวทั่วไป
วันนี้ (25 ตุลาคม 2565) ณ กรมธนารักษ์ นายจำเริญ โพธิยอด รองปลัดกระทรวงการคลัง รักษาราชการแทน อธิบดีกรมธนารักษ์ เปิดเผยว่า รัฐบาล โดยกรมธนารักษ์ กระทรวงการคลัง ได้จัดทำเหรียญกษาปณ์ที่ระลึกการประชุมผู้นำเขตเศรษฐกิจเอเปค ครั้งที่ 29 พ.ศ. 2565 โดยจัดทำเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ขนาดเส้นผ่าศูนย์กลาง 32 มิลลิเมตร น้ำหนัก 15 กรัม ประเภทธรรมดา โดยมีลวดลาย
ด้านหน้า กลางเหรียญมีพระบรมรูปพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ผินพระพักตร์ทางเบื้องขวา ทรงฉลองพระองค์เครื่องแบบเต็มยศทหารมหาดเล็กรักษาพระองค์ในพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ฉลองพระองค์ครุยมหาจักรีบรมราชวงศ์ ทรงเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์และสายสร้อยจุลจอมเกล้า ภายในวงขอบเหรียญเบื้องล่างมีข้อความว่า “พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว”
ด้านหลัง กลางเหรียญมีรูปตราสัญลักษณ์การประชุมผู้นำเขตเศรษฐกิจเอเปค ครั้งที่ ๒๙ ด้านขวา รูปตราสัญลักษณ์มีเลขบอกราคาว่า “๒๐” ด้านซ้ายมีข้อความว่า “บาท” ภายในวงขอบเหรียญเบื้องบน มีข้อความว่า “การประชุมผู้นำเขตเศรษฐกิจเอเปค ครั้งที่ ๒๙ พ.ศ. ๒๕๖๕” เบื้องล่างมีข้อความว่า “ประเทศไทย”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ที่กรมธนารักษ์ได้ตั้งแต่วันที่ 1 พฤศจิกายน 2565 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สำนักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ) โดยการสั่งซื้อผ่านช่องทางออนไลน์ สามารถเลือกรับด้วยตนเอง ณ สถานที่จ่ายแลกส่วนกลาง หรือเลือกให้จัดส่งทางไปรษณีย์ โดยผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และ Call Center กรมธนารักษ์ โทร. 0 2059 4999
วันศุกร์ที่ 16 กันยายน 2565
ผู้ยื่นข้อเสนอ ที่ผ่านการประเมินสูงสุด การคัดเลือกเอกชนเข้าร่วมลงทุน โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์)
.....
ตามที่ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม และคณะกรรมการคัดเลือกตามมาตรา 36 แห่งพระราชบัญญัติการร่วมลงทุนระหว่างรัฐและเอกชน พ.ศ. 2562 โครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) (คณะกรรมการคัดเลือกฯ) ได้ดำเนินการเปิดซองข้อเสนอซองที่ 3 ข้อเสนอด้านการลงทุนและผลตอบแทน ของบริษัท ทางด่วนและรถไฟฟ้ากรุงเทพ จำกัด (มหาชน) (BEM) และ ITD Group โดยมีผู้สังเกตการณ์ตามข้อตกลงคุณธรรมและผู้ผ่านการพิจารณาข้อเสนอซองที่ 2 เข้าร่วม เพื่อตรวจสอบความถูกต้องของเอกสารและร่วมเป็นสักขีพยาน เมื่อวันที่ 7 กันยายน 2565 นั้น
คณะกรรมการคัดเลือกฯ ในคราวประชุมเมื่อวันที่ 16 กันยายน 2565 ได้พิจารณาผลการประเมินซองข้อเสนอซองที่ 3 ข้อเสนอด้านการลงทุนและผลตอบแทน ซึ่งผลปรากฏว่า บริษัท ทางด่วนและรถไฟฟ้ากรุงเทพ จำกัด (มหาชน) (BEM) เป็นผู้ยื่นข้อเสนอที่ผ่านการประเมินสูงสุด ทั้งนี้ ในลำดับถัดไป รฟม. และคณะกรรมการคัดเลือกฯ จะดำเนินการเชิญ ผู้ผ่านการประเมินสูงสุดดังกล่าวมาเจรจาต่อรอง ตามขั้นตอนที่ระบุในเอกสารสำหรับการคัดเลือกเอกชน (RFP) และพระราชบัญญัติการร่วมลงทุนระหว่างรัฐและเอกชน พ.ศ. 2562 ต่อไป
สำหรับโครงการรถไฟฟ้าสายสีส้ม ช่วงบางขุนนนท์ - มีนบุรี (สุวินทวงศ์) มีแนวเส้นทางเชื่อมระหว่าง กรุงเทพมหานคร ทิศตะวันออก และทิศตะวันตก ระยะทาง 35.9 กิโลเมตร แบ่งเป็นส่วนตะวันออก (ช่วงศูนย์วัฒนธรรม แห่งประเทศไทย - มีนบุรี (สุวินทวงศ์)) ระยะทาง 22.5 กิโลเมตร จำนวน 17 สถานี (สถานีใต้ดิน 10 สถานี และสถานียกระดับ 7 สถานี) และส่วนตะวันตก (ช่วงบางขุนนนท์ - ศูนย์วัฒนธรรมแห่งประเทศไทย) ระยะทาง 13.4 กิโลเมตร จำนวน 11 สถานี (สถานีใต้ดินตลอดสาย)
วันพุธที่ 21 กันยายน 2565
กระทรวงคมนาคมจัดการประชุมสัมมนา “เทคโนโลยี 5G มิติใหม่ในการเพิ่มประสิทธิภาพและคุณภาพความปลอดภัยระบบคมนาคมขนส่งไทย”
เพื่อพัฒนา Smart Logistics และ Smart Mobility
นายพิศักดิ์ จิตวิริยะวศิน รองปลัดกระทรวงคมนาคม ผู้บริหารเทคโนโลยีสารสนเทศระดับสูง ประจำกระทรวง (Ministry Chief Information Officer : MCIO) เป็นประธานเปิดการประชุมสัมมนา “เทคโนโลยี 5G มิติใหม่ในการเพิ่มประสิทธิภาพ และคุณภาพความปลอดภัยระบบคมนาคมขนส่งไทย” โดยได้รับเกียรติจากวิทยากรผู้ทรงคุณวุฒิ ได้แก่ นายธีระพงษ์ รอดประเสริฐ อดีตผู้ช่วยรัฐมนตรีประจำกระทรวงคมนาคม ดร.ชาครี บำรุงวงศ์ รักษาการที่ปรึกษาด้านเศรษฐกิจการขนส่งทางบก ศ.ดร.เอกชัย สุมาลี จากสถาบันนวัตกรรมบูรณาการแห่งจุฬาลงกรณ์มหาวิทยาลัย และ ดร.สุเมธ องกิตติกุล จากสถาบันวิจัยเพื่อการพัฒนาประเทศไทย (TDRI) ร่วมให้ความรู้ ผู้บริหาร บุคลากรจากสำนักงานปลัดกระทรวงคมนาคม และหน่วยงานในสังกัด เข้าร่วมการประชุมสัมมนาฯ ในวันที่ 21 กันยายน 2565 ณ ห้องประชุมสุรศักดิ์ โรงแรม อีสติน แกรนด์ สาทร กรุงเทพฯ
นายพิศักดิ์ จิตวิริยะวศิน กล่าวว่า ตามที่ พลเอก ประยุทธ์ จันทร์โอชา นายกรัฐมนตรีมีนโยบายกำหนดทิศทางการขับเคลื่อนและการใช้ประโยชน์ของเทคโนโลยี 5G ให้ทุกภาคส่วนเตรียมความพร้อมรองรับการใช้งาน เพื่อให้เป็นไปตามแผนปฏิบัติการว่าด้วยการส่งเสริมการใช้ประโยชน์ 5Gของประเทศไทย กระทรวงคมนาคมจึงได้แต่งตั้งคณะกรรมการขับเคลื่อนการพัฒนาการใช้ประโยชน์จากเทคโนโลยี 5G ของกระทรวงฯ เพื่อสนับสนุนเร่งรัดการขับเคลื่อนยุทธศาสตร์ 5G ของประเทศ ในการต่อยอดประยุกต์ใช้ เพื่อพัฒนาโครงสร้างพื้นฐานคมนาคมให้สอดคล้องกับทิศทางการขับเคลื่อน 5G และเสนอแนะแนวทางการดำเนินงาน ตลอดจนบูรณาการการดำเนินงานกกันภายในหน่วยงานในสังกัดกระทรวงฯ และหน่วยงานภายนอกที่เกี่ยวข้องทั้งภาครัฐและภาคเอกชน เพื่อให้สามารถรองรับกับความต้องการ และมีความสอดคล้องกับเทคโนโลยีที่มีการเปลี่ยนแปลงอย่างรวดเร็วในยุคปัจจุบัน ซึ่งหนึ่งในปัจจัยสำคัญที่รองรับการพัฒนาดังกล่าว คือ การพัฒนาโครงสร้างพื้นฐานด้านดิจิทัล ทำหน้าที่เป็นเครือข่ายสื่อสารข้อมูล เชื่อมโยงทุกองค์ประกอบของระบบคมนาคมขนส่งในทุกระดับเข้าด้วยกัน
ศูนย์เทคโนโลยีสารสนเทศการสื่อสาร สำนักงานปลัดกระทรวงคมนาคม ได้ดำเนินโครงการการประชุมสัมมนาฯ โดยมีวัตถุประสงค์เพื่อจัดทำข้อมูลเสนองานของหน่วยงานภาคคมนาคมขนส่ง ในการประยุกต์ใช้เทคโนโลยี 5G ทั้งในด้านกฎหมาย ระเบียบ มาตรฐาน โครงสร้างพื้นฐาน ยานพาหนะ กระบวนการขนส่ง การพัฒนาบุคลากร ระบบเอกสาร ระบบข้อมูล ตลอดจนรายละเอียดอื่น ๆ ที่จำเป็น
รวมทั้งการประยุกต์ใช้กับเทคโนโลยีการสื่อสารระหว่างยานพาหนะกับทุกสิ่ง (Vehicle-to-Everything : V2X) การประยุกต์ใช้กับอากาศยานไร้คนขับ (Drone) ตามแผนปฏิบัติการว่าด้วยการส่งเสริมการใช้ประโยชน์ 5G ของประเทศไทย เพื่อจัดทำข้อเสนอแนวทางในการใช้อากาศยานไร้คนขับในด้านต่าง ๆ ได้แก่ การจัดทำมาตรฐานคลื่นความถี่ ช่องสัญญาณ การเข้ารหัส เพดานบิน ความเร็ว ทิศทาง ตำแหน่ง พื้นที่จำกัด (Restricted Air Space) เพื่อใช้ในภารกิจด้านการขนส่ง และพัฒนาบุคลากรให้มีองค์ความรู้ความเข้าใจในเทคโนโลยี 5G เพื่อการประยุกต์ใช้ในงานด้านคมนาคมขนส่ง
วันอังคารที่ 13 กันยายน 2565
ก.แรงงาน จัดคอร์สฝึกฟรี ทำงานอย่างมือโปรด้วย Google App
กรมพัฒนาฝีมือแรงงาน กระทรวงแรงงาน จัดอบรมการใช้ Google App ช่วยการทำงานอย่างมืออาชีพ อบรมฟรีผ่าน DSD Online Training  เพิ่มทักษะดิจิทัลการบริหารจัดการข้อมูลองค์กร ภายใต้แนวคิด เปิดกว้าง สร้างโอกาส ต่อยอดอย่างยั่งยืน
วันศุกร์ที่ 7 ตุลาคม 2565
นายกฯ ขอให้ทุกส่วนราชการทั่วประเทศ ลดธงครึ่งเสา 1 วันเป็นกรณีพิเศษ เพื่อแสดงความอาลัยต่อเหตุการณ์ที่ จ.หนองบัวลำภู
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ขอให้ทุกส่วนราชการทั่วประเทศลดธงครึ่งเสา ในวันพรุ่งนี้ (7 ต.ค. 65) เป็นกรณีพิเศษ 1 วัน เพื่อแสดงความอาลัยต่อเหตุการณ์ที่ จ.หนองบัวลำภู
.
นายกฯ เสียใจอย่างสุดซึ้งต่อเหตุการณ์ที่เกิดขึ้น เป็นเหตุการณ์ที่ไม่มีใครอยากให้เกิด และขอให้คนไทยทุกคนให้กำลังใจซึ่งกันและกัน ร่วมผ่านช่วงเวลาแห่งความสูญเสียที่โหดร้ายนี้ไปด้วยกัน
#ไทยคู่ฟ้า#สื่อสารรัฐบาลไทย
-------------------
วันอังคารที่ 30 สิงหาคม 2565
รัฐบาลชี้สัญญาณท่องเที่ยวฟื้นตัวชัดเจน ธุรกิจนำเที่ยวจดทะเบียนใหม่ เพิ่ม 169% ตั้งเป้าครึ่งปีหลังยอดยอดนักท่องเที่ยวโตโต 1,840% เทียบกับปีก่อน สร้างรายได้สี่แสนล้านบาท
รัฐบาลชี้สัญญาณท่องเที่ยวฟื้นตัวชัดเจน ธุรกิจนำเที่ยวจดทะเบียนใหม่ เพิ่ม 169% ตั้งเป้าครึ่งปีหลังยอดยอดนักท่องเที่ยวโตโต 1,840% เทียบกับปีก่อน สร้างรายได้สี่แสนล้านบาท
วันนี้ (30 สิงหาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ภาคการท่องเที่ยวได้ส่งสัญญาณการฟื้นตัวอย่างชัดเจน ดังเห็นได้จากตัวเลขนักท่องเที่ยวต่างชาติที่เดินทางเข้าประเทศเพิ่มขึ้นอย่างมาก โดยแปดเดือนแรกของปี 2565 มีจำนวนสะสม มากกว่าสี่ล้านคนแล้ว ขณะเดียวกัน กรมพัฒนาธุรกิจการค้า กระทรวงพาณิชย์ ได้รายงานว่า 7 เดือนแรกของปีนี้ มีธุรกิจนำเที่ยวและสำรองการเดินทางจดทะเบียนจัดตั้งธุรกิจใหม่ 549 ราย ทุนจดทะเบียน 989 ล้านบาท เพิ่มขึ้นจากปีก่อน 169% และ 226% ตามลำดับ
ในภาพรวมธุรกิจนำเที่ยวและสำรองการเดินทางที่ดำเนินกิจการอยู่ ณ 31 กรกฎาคม 2565 มีจำนวนทั้งสิ้น 11,891 ราย และมีมูลค่าทุน 4.3 หมื่นล้านบาท มีนักลงทุนชาวไทยครองแชมป์อันดับ 1 มูลค่าทุน 3.7 หมื่นล้านบาท (ร้อยละ 87.2) รองลงมา คือ จีน ทุน 1.1 พันล้านบาท (ร้อยละ 2.6) เกาหลีใต้ ทุน 528 ล้านบาท (ร้อยละ 1.2) อินเดีย ทุน 445 ล้านบาท (ร้อยละ 1) และสัญชาติอื่น ๆ ทุน 3.4 พันล้านบาท (ร้อยละ 8)
นางสาวรัชดา กล่าวต่อว่า จากการบูรณาการทุกภาคส่วน และมาตรการรัฐบาลที่ออกมาเพื่อกระตุ้นการท่องเที่ยวทั้งชาวไทยและชาวต่างชาติ เช่น นโยบายเราเที่ยวด้วยกัน มาตรการการเปิดประเทศ การยกเว้นวีซ่าให้อยู่ในไทยได้นานขึ้น รวมถึงการประชาสัมพันธ์จัดงานและโปรโมทสถานที่ท่องเที่ยวต่างๆ ซึ่งจะทำให้ภาคการท่องเที่ยวกลับมาฟื้นตัวอย่างแน่นอน โดยการท่องเที่ยวแห่งประเทศไทยคาดว่า สิ้นปี จะมีจำนวนนักท่องเที่ยวต่างชาติรวม 10 ล้านคน และหากโฟกัสเฉพาะช่วงครึ่งปีหลัง นับจากวันเปิดประเทศ กรกฎาคม-ธันวาคม จะมีนักท่องเที่ยวต่างชาติ ประมาณ 7.5 ล้านคน เพิ่มขึ้น 1,840% เมื่อเทียบกับช่วงเวลาเดียวกันของปี 2564 สร้างรายได้ 4 แสนล้านบาท โดยมีปัจจัยสนับสนุน หลายประการ เช่น 1)การเปิดเที่ยวบินใหม่และการกลับมาเปิดเที่ยวบินที่เคยระงับทำการบินในช่วงการระบาดโควิด 2)การผ่อนคลายมาตรการขากลับเข้าประเทศของตลาดในหลายภูมิภาค 3) กรมการบินพลเรือนของจีน เริ่มผ่อนปรนให้สายการบินประเทศต่างๆบินเข้าประเทศได้บ้าง และ 4)การเปิดรับนักท่องเที่ยวประเทศเพื่อนบ้านผ่านด่านชายแดนทางบกของไทย อย่างไรก็ตาม ปัจจัยที่อาจเป็นอุปสรรคต่อการฟื้นตัว เช่น การแพร่ระบาดของโรคติดต่อ สงครามรัสเซีย-ยูเครน ภาวะเงินเฟ้อทั่วโลกที่อาจกระทบการตัดสินใจของนักท่องเทียวได้
.......................
วันพฤหัสบดีที่ 8 กันยายน 2565
ที่ประชุมรัฐมนตรีวิสาหกิจขนาดกลางและขนาดย่อมเอเปค ที่ภูเก็ต 9-10 ก.ย. นี้ เตรียมถกแนวทางเร่งฟื้นฟูผู้ประกอบการเอสเอ็มอีจากผลกระทบโควิด 19
ที่ประชุมรัฐมนตรีวิสาหกิจขนาดกลางและขนาดย่อมเอเปค ที่ภูเก็ต 9-10 ก.ย. นี้ เตรียมถกแนวทางเร่งฟื้นฟูผู้ประกอบการเอสเอ็มอีจากผลกระทบโควิด 19 ผ่านการเข้าถึงเงินทุน ปรับตัวสู่ดิจิทัล และ BCG Model
วันนี้ (8 กันยายน 2565) น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันที่ 9-10 ก.ย. 65 นายสุพัฒนพงษ์ พันธ์มีเชาว์ รองนายกรัฐมนตรีและรมว.พลังงาน จะเป็นประธานการประชุมรัฐมนตรีวิสาหกิจขนาดกลางและขนาดย่อมเอเปค ครั้งที่ 28ซึ่งสำนักงานส่งเสริมวิสาหกิจขนาดกลางและขนาดย่อม (สสว.) เป็นหน่วยงานเจ้าภาพจัดขึ้นที่ จ.ภูเก็ต
โดยการประชุมฯ จะเป็นการหารือระดับนโยบายด้านการพัฒนาวิสาหกิจขนาดกลางและขนาดย่อมของสมาชิกกลุ่มความร่วมมือทางเศรษฐกิจของภูมิภาคเอเชีย – แปซิฟิก หรือเอเปค ซึ่งปีนี้ไทยเป็นเจ้าภาพ ภายใต้หัวข้อหลักเรื่อง “การฟื้นตัวโดยรวมของวิสาหกิจขนาดกลางและขนาดย่อมและรายย่อย (Micro, Small and Medium Enterprise: MSME) ในเอเปค ผ่านการพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียว (BCG Model) และระบบนิเวศที่มีผลกระทบสูง
“รัฐมนตรีที่เกี่ยวข้องด้านการพัฒนาผู้ประกอบการ MSME จากทั้ง 21 เขตเศรษฐกิจของเอเปค จะร่วมหารือกันในประเด็นการส่งเสริมและพัฒนาขีดความสามารถของ MSME ในการเข้าร่วมกระบวนการพัฒนาเศรษฐกิจ BCG Model การเปลี่ยนแปลงสู่ดิจิทัล การส่งเสริมผู้ประกอบการเข้าสู่ระบบการปรับโครงสร้างหนี้ เพิ่มโอกาสเข้าถึงแหล่งเงินทุน และการเตรียมความพร้อมรับมือกับตลาดที่กำลังพัฒนาและเปลี่ยนแปลงไป เพื่อให้ MSME ของสมาชิกเอเปคสามารถฟื้นตัวจากวิกฤตการณ์แพร่ระบาดของโรคโควิด19 และมีศักยภาพในการปรับตัวและเติบโตได้อย่างยั่งยืนท่ามกลางความท้าทายในบริบทโลกยุคใหม่” น.ส.ไตรศุลี กล่าว
น.ส.ไตรศุลี กล่าวว่า ตั้งแต่วันที่ 5 ก.ย. 65 เป็นต้นมา สสว. ได้เป็นเจ้าภาพการจัดประชุมคณะทำงานด้านวิสาหกิจขนาดกลางและขนาดย่อม (SME Working Group: APEC SMEWG) ซึ่งเป็นเจ้าหน้าที่ระดับสูงด้าน MSME ของเอเปค ทั้ง 21 เขตเศรษฐกิจ เพื่อจัดทำข้อสรุปเกี่ยวกับแนวทางการเสริมสร้างความเข้มแข็งให้ผู้ประกอบการ ตลอดจนข้อเสนอแนะการฟื้นฟู SME จากโควิด19 เพื่อเสนอต่อที่ประชุมระดับรัฐมนตรีในวันที่ 9-10 ก.ย. 65
โดยประเด็นซึ่ง APEC SMEWG ได้เป็นข้อสรุปและจะเสนอต่อที่ประชุมระดับรัฐมนตรีเพื่อนำไปสู่การปฏิบัติในกลุ่มเอเปคต่อไป มี 4 ด้าน ได้แก่ 1) วิธีการส่งเสริมให้ MSME เข้าถึงแหล่งเงินทุนได้ง่ายขึ้นรวดเร็วมากขึ้นผ่านเทคโนโลยีทางการเงินใหม่ๆ (Fin Tech) 2) การเข้าถึงตลาด โดยการลดต้นทุนทางการค้า ส่งเสริมการจัดซื้อจัดจ้างของภาครัฐและภาคเอกชน 3) ดิจิทัลทรานส์ฟอร์เมชัน และ 4) การปรับเปลี่ยนสู่เศรษฐกิจสีเขียวผ่านห่วงโซ่อุปทานที่จะเน้นผลิตภัณฑ์ชีวภาพ-เศรษฐกิจหมุนเวียน-เศรษฐกิจสีเขียว (BCG) ซึ่งเป็นเทรนด์ที่อยู่ในความสนใจของทั่วโลก
.............................